cyanic-selkie/wikianc huggingface dataset:
Blyderivierspoort
Fauna, flora en klimaat
As gevolg van topografiese faktore wat die reënval beïnvloed, is die plantegroei in hierdie gebied uniek. Binne enkele kilometers van die tipiese bosveldplantegroei, vind 'n mens subtropiese reënwoude. In die canyon sien 'n mens pragtige mingerhout-, geelhout- en stinkhoutbome, benewens proteas en heide saam met die subtropiese plantegroei, wat boommosse en epifitiese orgideë insluit. Die Blyderivierspoort is deels in die hoëveldstreek geleë, waar dit ook 'n tipiese hoëveldklimaat met warm somers en bitterkoue wintersnagte het. Soos in sommige streke van die hoëveld sneeu dit by geleentheid hier in die wintermaande.
Dam
Die Blyderivierspoortdam, wat vir besproeiing gebruik word, is in die benede-canyon geleë en beslaan sowat 261 ha.
Windkrag
duimnael|240px|Een van die vier windturbines tussen [[Yzerfontein en Darling aan die Weskus.]]
Windkrag verwys na die omskakeling van windenergie in meer bruikbare vorme, gewoonlik elektrisiteit, met behulp van windturbines. Teen die einde van 2006 was die wêreldwye kapasiteit van wind-aangedrewe generators gelykstaande aan 74 223 megawatt. Alhoewel windkrag minder as 1% van die wêreld se elektrisiteit produseer, verteenwoordig windkrag reeds 20% van Denemarke se totale elektrisiteitsverbruik. In Spanje verteenwoordig dit 9%, en in Duitsland 7%. Wêreldwyd het windkragopwekking meer as verviervuldig tussen 2000 en 2006.
Die meeste moderne windkrag word in elektrisiteitvorm opgewek deur die rotering van windturbines se blaaie in elektrisiteit om te skakel, met behulp van elektriese opwekkers. By windmeulens ('n veel ouer tegnologie) word windenergie gebruik om meganiese masjinerie te draai om fisieke werk te verrig, soos om graan te maal of om water te pomp.
Windkrag word op groot skaal in windplase gebruik vir lewering aan nasionale elektriese netwerke, asook in klein individuele turbines om elektrisiteit aan plattelandse huise, of aan gebiede wat van die nasionale netwerk afgeslote is, te lewer.
Windenergie is volop, hernieubaar, wyd beskikbaar, skoon, en dit verminder giftige atmosferiese- en kweekhuisgasuitlatings indien dit gebruik word om fossielaangedrewe elektrisiteit te vervang.
Guadiana
Die Guadiana (Portugees: [ɡwɐðiˈɐnɐ]; Spaans: [ɡwaˈðjana]) is 'n groot suidwes-vloeiende rivier in Spanje en Portugal. Die rivier, met 'n lengte van 818 km, is die vierde langste rivier op die Iberiese Skiereiland na die Taag, Ebro en Douro. Die Guadiana vorm die oostelike grens van die Portugese streek Algarve.
Die Guadiana ontspring naby Ojos del Guadiana in die Villarrubia de los Ojos in die outonome gewes Kastilië-La Mancha van Spanje. Aansluitend vloei die rivier in 'n westelike rigting tot by die grens met Portugal en vanaf hier in 'n suidelike rigting. Op twee gedeeltes vorm die rivier die grens tussen Spanje en Portugal, voordat hy by Vila Real de Santo António in die Golf van Cadiz (Atlantiese Oseaan) uitmond. Die Guadiana vloei onder ander deur die Spaanse outonome geweste Kastilië-La Mancha, Extremadura en Andalusië.
Geskiedenis
Nadat Mérida deur die Spaanse koning Alfons IX tydens die Reconquista in 1230 herower is, het die Guadiana vir enkele jare die grens tussen die Christelike en Islamitiese invloedsfeer gevorm.
Russiese Wikipedia
Dit het tans artikels en is die  grootste wikipedia volgens die aantal artikels.
Jen Miller
Jen Miller (gebore 24 Julie 1972) is 'n Amerikaanse skryfster, aktrise, en vervaardiger. Sy is bekend vir haar rolle in die rolprente Terror Firmer (1999), Satan, Hold My Hand (2013), en Werewolf Bitches from Outer Space (2016).
Wolferen
Wolferen is 'n nedersetting in die munisipaliteit Overbetuwe in die provinsie Gelderland in Nederland.
Axinella lamellata
Axinella lamellata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1905 deur Dendy.
Christy Altomare
Christy Altomare (gebore 23 Junie 1986) is 'n Amerikaanse aktrise en sangeres. Altomare het die rol van Wendla vertolk tydens die eerste nasionale toer van die rock-musiekstuk Spring Awakening, Sue Snell in die herhaling van Carrie, en het haar Broadway-debuut as Sophie gemaak in Mamma Mia!.
Alex Esmail
Alex Esmail (gebore 18 Julie 1993) is 'n Engelse akteur. Hy is bekend vir sy rolle in die rolprente Attack the Block (2011), Payback Season (2012), en Northern Soul (2014), en in die televisiereeks Switch (2012).
Actitis
Actitis is 'n genus van voëls in die familie van strandlopers en snippe (Scolopacidae). Die genus omvat twee spesies.
Mosambiekse oorstroming van 2007
Die Mosambiekse oorstroming van 2007 het laat in Desember 2006 begin toe die Cahora Bassa-dam weens swaar reën oorgeloop het. Dit het in Februarie 2007 vererger toe die Zambezirivier sy walle oorstroom en vloede in die omliggende streke van Mosambiek veroorsaak het. Die Chire- en Rivubuerivier het ook oorstroom.
80 600 mense moes hul huise in die Tete-, Manica-, Sofala- en Zambeziaprovinsie teen 14 Februarie ontruim. Teen 22 Februarie het die Verenigde Nasies gesê dat ongeveer 121 000 mense deur die vloed ontheem is. Sommige indiwidue het geweier om hul huise en vee agter te laat. 29 bevestigde sterfgevalle, sowel as 10 onbevestigde sterftes, is aangemeld.
Die Mosambiekse owerhede het vroeg in Februarie nie verwag dat die vloed so verwoestend soos die 2000 en 2001-vloed sou uitdraai nie. Paulo Zucula, hoof van Mosambiek se nasionale hulpagentskap, het gesê:
''‘‘Ons verwag meer reën as wat ons in 2001 gehad het. Die toestand is besig om te versleg, en dit sal erger raak, maar hierdie keer is ons beter voorbereid as in 2001.”''
Die Wêreldvoedselprogram (WVP) het beraam dat tot 285 000 mense voedselhulp sou benodig en noodvoorsiening is op 15 Februarie van stapel gestuur.
’n Enkele VN-helikopter is uitgestuur om voedselhulp by die toevlugsentrums af te lewer. Ewenwel het duisende mense nie kos of drinkwater ontvang nie, terwyl die kans dat siektes sou uitbreek ook toegeneem het.
Paulo Zucula het sy vroeë kommentaar teruggetrek, deur te sê: “Ons was nie voorbereid nie…dis nog ’n ramp. "
Die Kategorie-4 Sikloon Favio het deur die sentrale Inhambaneprovinsie die land binnegedring. Wetenskaplikes wat die sikloon se bewegings dopgehou het, het voorspel dat dit toekomstige vloede in die Zambeziriviervallei sou vererger.
George Chung
George Chung is 'n Amerikaanse vervaardiger, regisseur, en akteur. Hy is bekend vir sy rolle in die rolprente Hawkeye (1988), Blood Street (1988), en Honeymoon in Vegas (1992), en in die televisiereeks Call to Cosplay (2014).
12de eeu
Die 12de eeu het in die jaar 1101 'n aanvang geneem en teen die einde van die jaar 1200 ten einde geloop.
Spoorvervoer in Suid-Afrika
Spoorvervoer in Suid-Afrika is 'n belangrike komponent van die land se vervoerinfrastruktuur. Alle groot stede is per spoor verbind en Suid-Afrika se spoornetwerk is die gevorderdste in Afrika.
Cannes-rolprentfees 2016
Die 69ste jaarlikse Cannes-rolprentfees is van 11-22 Mei 2016 gehou. Die Australiese regisseur George Miller was die voorsitter van die jurie vir die hoofkompetisie en die Franse akteur Laurent Lafitte die aanbieder van die opening- en die afsluitingseremonie. Altesaam 49 rolprente en kortfilms is vertoon.
Spoorvervoer in Suid-Afrika
Geskiedenis
Die eerste spoorlyn vir stoomaangedrewe lokomotiewe was 'n lyn van 3,2 km in KwaZulu-Natal wat die dorp Durban met die hawe verbind het en wat op 26 Junie 1860 in gebruik geneem is. Kaapstad het reeds in 1859 'n 72 km lyn begin bou wat die stad met Wellington sou verbind. Vertragings het egter meegebring dat die eerste deel van die lyn tot by Eersterivier eers op 13 Februarie 1862 geopen kon word. Transvaal en Oranje-Vrijstaat het eers later spoorlyne begin bou, maar die verskillende spoorweë is in 1898 met mekaar verbind en het 'n nasionale spoornetwerk gevorm. Met die versmelting van die vier state in die Unie van Suid-Afrika in 1910 is die spoorlyne oor die unie ook versmelt in die Suid-Afrikaanse Spoorweë en werk aan hierdie netwerk was teen 1910 reeds grotendeels voltooi. Alhoewel spoorlyne ook buite Suid-Afrika uitgebrei het — so ver as die hedendaagse Zambië — het die visie van Cecil John Rhodes om 'n spoornetwerk te hê wat van Kaapstad tot in Kaïro strek, nooit gematerialiseer nie. Die Suid-Afrikaanse Spoorweë en Hawes was die regeringsagentskap wat vir die land se spoorwegstelsel verantwoordelik was.
Cannes-rolprentfees 2016
Die fees is geopen met Woody Allen se prent Café Society. Die Britse rolprent I, Daniel Blake, met Ken Loach as regisseur, het die Palme d'Or gewen en die fees is met dié fliek afgesluit.
Gonialoe
Gonialoe is genus wat drie spesies bevat wat hoort tot die familie Asphodelaceae. Die spesies was voorheen deel van die genus Aloe. Die groep staan bekend as die hoekigeblaar aalwyne en die drie spesies is:
Spoorvervoer in Suid-Afrika
Geskiedenis
In 1981 is die Suid-Afrikaanse Spoorweë se naam verander na die Suid-Afrikaanse Vervoerdienste. Later gedurende die 1980's is die vervoerbedryf herorganiseer. In plaas daarvan om 'n direkte regeringsagentskap te wees, is dit volgens besigheidsmodelle gestruktureer en in 'n regeringsbeheerde korporasie genaamd Transnet omskep. Transnet Freight Rail (voorheen Spoornet) is die divisie van Transnet wat die spoorstelsel bedryf. Alhoewel daar nie tans planne op die tafel is om die regeringsbesit van die spoornetwerk te beëindig nie, is daar in onlangse verwikkelinge wel klein dele van die spoorstelsel geprivatiseer.
Netwerk
Transnet (en voorheen Spoornet en sy voorgangers) het beroemd geword vir sy luukse passasiersdienste, veral die Bloutrein, wat van Kaapstad tot in Pretoria loop. Die Bloutrein is gereeld as die beste luuksetrein ter wêreld aangewys en die 1 600 km rit bly vandag nog 'n gewilde toeriste-aantreklikheid vir besoekers aan Suid-Afrika.
Verbeterde nasionale dekking deur Suid-Afrika se snelweë het egter tot 'n vermindering in langafstandvervoer per trein in die land bygedra. Alhoewel vele pendelaars steeds hul daaglikse pendel per spoor aflê, word slegs die helfte van die land se 20 000 km spoor ten volle benut, terwyl ongeveer 35% van die spoor geen of bykans geen aktiwiteit dra. Gevolglik het Transnet sy fokus op vragvervoer geplaas in 'n poging om die spoorstelsel winsgewend te hou.
Sneltreine
Planne om luukse pendeltreine in bedryf te stel, het in 2006 begin vorm aanneem. Metrorail se visie was om die publiek se siening van spoorvervoer te verander deur die gemak en gerief van treinreise te demonstreer, aan pendelaars 'n keuse van spoordienste te verskaf, die waardigheid van spoorreise te herstel, en om te reageer op verbruikers se bereidwilligheid om vir 'n voortreflike diens te betaal.
Suid-Afrika se eerste luukse pendeltrein is in 2007 in die Wits Metrorail-gebied by die Naledi-stasie in Soweto bekend gestel en het hoogs suksesvol presteer. Gevolglik is 'n gewilde besigheidsneldiens in Khayelitsha geopen, waarna ook een tussen Strand en Kaapstad in die Wes-Kaap en tussen Pretoria en Johannesburg in Gauteng. Vroeg in 2010 is die Khayelitsha-stel van diens onttrek vir klein opknappingswerk. Sedert April 2010 staan hierdie ses-rytuig stel bekend as die "Boland Business Express" en bied hy vir 294 passasiers die kans om in 70 minute tussen Hugenot- (Paarl) en Kaapstad-stasies te pendel.
Die sneltreine het 'n nuwe kleurskema en kan maklik onderskei word van die lopende vloot. Om die luukse beeld te versterk, bevat hierdie treine gemakliker sitplekke, gordyne en matte. Aanboorddienste sluit in kajuit- en veiligheidspersoneel, 'n komplimentêre dagblad, en verfrissings. Die Strand-Kaapstad-express het ook twee LCD-skerms per wa vir aanboordkommunikasie-doeleindes.
Daar word ook tans aan ander, soortgelyke sneltreine beplan, maar PRASA se finansiële omstandighede verhoed hierdie en ander projekte.
Spoorlyne
Die eerste twee spoorlyne wat in Natal en Kaapstad gebou was, was 1 435mm (4 voet 8 ½ duim) wyd terwyl 'n latere spoorlyn in die Noordwes-Kaap 'n wydte van slegs 762 mm (2 voet ses duim) gehad het. Gedurende 1873 het die Kaapse regering besluit dat alle spoorlyne voortaan 'n wydte van 1 065 mm (3 voet ses duim) sal wees, ook bekend as Kaapspoor ("Cape Gauge"). Hierdie wydte is gekies om die koste van spoorbou deur die land se bergagtige landskap te verminder. Die Gautrein gebruik egter standaardspoor (1 435 mm) en die vooruitsig is dat landwye oorskakeling na standaardspoor ook spoor se potensiaal as vragvervoermiddel sal verbeter.
Koppelings
Suid-Afrikaanse treine verbind deur die AAR-koppeling wat in die laat 19de eeu in die Verenigde State ontwikkel is. Suid-Afrika het lank reeds Europa voorgebly wat koppelingstelsels betref, maar die land het agtergebly met betrekking tot remstelsels; die meeste treine in Suid-Afrika gebruik steeds vakuumremme, alhoewel die oorskakeling na lugremme onlangs uiteindelik begin het.
W.M. de Villiers
Herkoms en opleiding
William Murray de Villiers is op 15 Mei 1888 op Goudini in die Boland gebore as een van tien kinders in die gesin. Sy vader was ds. Izak Frederik Albertus de Villiers en sy moeder was Elsabe Antoinette Murray, ’n dogter van ds. William Murray van Worcester. Hy het ses broers en drie susters. Sy kinderjare bring hy op sy geboortedorp deur, totdat die gesin in 1895 na Darling verhuis, waar sy vader ’n beroep na die plaaslike gemeente aanneem.
Spoorvervoer in Suid-Afrika
Elektrifisering
Tussen 50% en 80% van die spoorlyne in Suid-Afrika is geëlektrifiseer. Verskillende potensiaalverskille word vir verskillende tipes treine gebruik. Die meeste geëlektrifiseerde treine loop op 3 000 V gelykstroom oorhoofs — dit word hoofsaaklik by pendellyne aangetref en is sedert die 1920's in gebruik. Gedurende die 1980's is hoër potensiaalverskille (25 kV wisselstroom en, minder gereeld, 50 kV wisselstroom — beide oorhoofs) vir vragvervoerlyne gebruik. Dit word hoofsaaklik vir die vervoer van minerale aangewend, waarvan die Sishen-Saldanha ysterertslyn en die Mpumalanga-Richardsbaai-steenkoollyn die bekendste voorbeelde is.
W.M. de Villiers
Herkoms en opleiding
In 1900 verhuis hulle na Worcester, waar hy in 1904 aan die Hoër Seunskool Worcester in die eerste klas matrikuleer en vyfde geplaas word in die provinsie. Hy sit sy studie voort aan die Suid-Afrikaanse Kollege in Kaapstad en behaal die B.A. Honneurs-graad in klassieke tale in 1908. Hy speel in hierdie tyd ook rugby vir die eerste span van die universiteit. In 1909 gee hy skool aan die Drostdy]-instituut op Worcester, maar staak die onderwys tydelik om in 1910 verder in die klassieke tale aan die Suid-Afrikaanse Kollege te studeer.
Spoorvervoer in Suid-Afrika
Lokomotiewe
Gedurende die eerste paar jaar van die Suid-Afrikaanse Spoorweë het die Hoofmeganiese Ingenieur die taak gehad om spesifikasies daar te stel vir lokomotief ontwerpe. Die eerste ingenieur was David H. Hendrie (1910-1922). Hy is opgevolg deur Kol. F.R. Collins (1922-1929) wat 'n voorstaander was van die Garratt-stoomlokomotief. Collins is opgevolg deur A.G. Watson (1929-1936). Hy was weer gekant teen die gebruik van die Garratt-tipe lokomotiewe. Watson is opgevolg deur W.A.J. Day.
W.M. de Villiers
Loopbaan as onderwyser en verdere studie
Hierna is hy onderwyser in Nederlands aan Michaelhouse Kollege in Natal (1911–1912), waar hy ook die eerste rugbyspan afrig. Vanaf 1913 tot 1915 gee hy onderwys in Nederlands en Latyn aan die Jongens Hoërskool te Robertson.
In Augustus 1915 vertrek hy na die Verenigde State van Amerika om Opvoedkunde aan die Columbia Universiteit in New York te studeer en hy behaal die M.A.-graad in Opvoedkunde in 1916. By sy terugkeer na Suid-Afrika gee hy weer onderwys, hierdie keer op Robertson en Beaufort-Wes, maar neem in Augustus 1917 ’n betrekking aan by die Transvaalse onderwysdepartement. Vir vyftien jaar is hy dosent in Engels aan die Normaalkollege op Heidelberg, Transvaal, waar hy onder andere vir A.G. Visser en Eugène Marais goed leer ken.
Loopbaan as Inspekteur van onderwys
In 1932 neem hy ’n pos aan as hoof van die hoërskool op Standerton, waar hy bly tot hy in Julie 1935 aangestel word as inspekteur van onderwys. Vir drie jaar werk hy in Johannesburg en word dan verplaas na die Wolmaransstad kring. Hy word in Augustus 1941 bevorder tot hoofinspekteur, maar word in van weens gesondheidsredes op eie versoek weer in die veld geplaas as gewone inspekteur, eers op die Oos-Rand en vanaf 1945 in Pretoria. In Mei 1948 tree hy af.
Persoonlike lewe en sterfte
In 1923 trou hy met Gertruida Catharina (Trudie) de Villiers, oorspronklik van Wellington. Hulle het twee dogters, Catharina Susanna en Elsabe Antoinette.
As pensioenaris woon hy eers aan die Strand en later in Claremont in Kaapstad, waar sy eggenote hom in 1960 ontval. Hy is op 8 Junie 1961 in Kaapstad oorlede.
Skryfwerk
Hy begin eers betreklik laat in sy lewe skryf. Vanaf 1935 verskyn daar van hom artikels oor verskillende onderwerpe onder ’n skuilnaam in Die Huisgenoot en vanaf 1939 publiseer hy ook gereeld kortverhale in hierdie tydskrif. Van hom verskyn daar twee kortverhaalbundels, En nou hoor u… en Ek het gedwaal, waarin die verhale oor die algemeen sonder veel diepgang is.
Daniel Hugo neem sy kortverhaal Die Kapenaar (uit En nou hoor u…), ’n verhaal uit die Anglo-Boereoorlog, in die versamelbundel Tydskrif 2 op. Dit is die verhaal van die Kaapse rebel, Charles Visser, wat deur die Transvaalse Nederlander Boersma vertel word.
Sy eenbedryf Die re-unie word opgeneem in Gerhard J. Beukes se versamelbundel Ses eenbedrywe.
Kate Miller
Kate Miller (gebore 24 Oktober 1969) is 'n Amerikaanse aktrise. Sy is bekend vir haar rolle in die televisiereekse The Young and the Restless (1973), Law & Order (1990), Sealab 2021 (2000), en Elementary (2012).
1. FC Schwalmstadt
1. FC Schwalmstadt is 'n sokkerklub uit Schwalmstadt in die deelstaat Hessen in Duitsland. Die huidige Schwalmstadt het in 1970 ontstaan met die amalgamasie van verskeie dorpies, onder meer Treysa en Ziegenhain.
TuSpo 1886 Ziegenhain het in 1886 ontstaan as Turnverein Ziegenhain. In 1951 het die klub met Sportverein Rot-Weiß Ziegenhain saamgesmelt om Turn- und Sportverein Ziegenhain te vorm. Die klub het tussen 1979 en 1988 in die Oberliga Hessen meegeding. TuSpo het ook die eerste rondte van die DFB-Pokal in 1982 gehaal.
Die klub gebruik tans beide sy voorgangers se tuisvelde om sy tuiswedstryde op te speel.
Woezik
Woezik is 'n dorp in die munisipaliteit Wijchen in die provinsie Gelderland in Nederland.
Trini Alvarado
Trini Alvarado (gebore 10 Januarie 1967) is 'n Amerikaanse aktrise. Sy is bekend vir haar rolle in die rolprente Rich Kids (1979), Little Women (1994), The Frighteners (1996), en Paulie (1998).
Waterstofvliegtuig
'n Waterstofvliegtuig is 'n vliegtoestel wat nie deur 'n verbrandingsenjin met konvensionele fossiele energiebronne soos keroseen aangedryf word nie, maar in plaas daarvan gebruik van 'n elektriese enjin maak en brandstoftenks met vloeibare waterstof het wat deur brandstofselle in elektriese energie omgesit word. Tydens dié proses word geen nadelige uitlaatgasse vrygelaat nie.
Waterstof as brandstof maak vliegtuie geluidloos, trillingvry, ligter, veiliger en omgewingsvriendeliker as keroseen-aangedrewe toestelle, al sal hulle waterstoftenks drie keer so groot moet wees. Die eerste wetenskaplike studies aangaande waterstofvliegtuie het in Westerse lande reeds in die 1970's onder indruk van die destydse oliekrisis onderneem, maar alle navorsingsprojekte is later gestaak.
Daarenteen het die Sowjetunie op 15 April 1988 'n wetenskaplike mylpaal behaal toe die eerste Russies-ontwikkelde waterstof-aangedrewe passasiersvliegtuig, 'n Toepolef Tu-155, sy nooiensvlug voltooi het. As gevolg van Rusland se strategiese energiebeleid het die fokus van navorsing na enjins met vloeibare aardgas verskuif. Waterstof-aangedrewe enjins word in Rusland as 'n tegnologie vir toekomstige supersoniese vliegtuie en die ruimtevaartbedryf beskou.
Tans doen lugvaartondernemings soos Boeing, Lange Aviation, EADS en DLR weer navorsing oor waterstof-aangedrewe vliegtuigenjins.
Verenigde State
Die Amerikaanse Lugmag het reeds in die 1950's waterstof-aangedrewe enjins vir sy Martin B-57 Canberra-dubbelenjin-bomwerpers ontwikkel, terwyl ook die geheime spioenasie-vliegtuig U-2 na bewering waterstof as brandstof gebruik het. Die enigste betroubare en gedokumenteerde vlugte van 'n Amerikaanse waterstofvliegtuig is dié van 'n B-57-bomwerper wat tydens 'n horisontale vlug sowat 20 minuut lank met een waterstof-aangedrewe enjin gevlieg het. Daarnaas het ook die vliegtuigvervaardiger Lockheed die potensiaal van vloeibare waterstof as brandstof vir supersoniese vliegtuie in wetenskaplike studies probeer bepaal.
Eksterne skakels
Artikels
Tuisblad/voorblad/vind artikels
Artikelindeks • Kategorieboom • Lyste • Hoe soek ek?
Treva Etienne
Treva Etienne (gebore 21 Julie 1965) is 'n Engelse akteur, regisseur, en vervaardiger. Hy is bekend vir sy rolle in die rolprente Black Hawk Down (2001), Pirates of the Caribbean: The Curse of the Black Pearl (2003), Terminator Salvation (2009), en The Mummy (2017).
Sally Amaki
Sally Amaki (gebore 26 April 2000) is 'n Amerikaanse akteur.
Cerbón
Cerbón is 'n munisipaliteit in die provinsie Soria in die Spaanse outonome gebied Kastilië en León. Volgens die 2012-sensus het die munisipaliteit 'n bevolking van 40 inwoners.
Sweedse Wikipedia
Dit het tans artikels en is die  grootste wikipedia volgens die aantal artikels gepubliseer.
2013 Singapoerse Grand Prix
Die 2013 Singapoerse Grand Prix is op 22 September 2013 op die Marinabaai Straatrenbaan in Singapoer gehou. Dit was die dertiende wedren van die kampioenskapseisoen en is deur Sebastian Vettel in sy Red Bull Racing-Renault gewen.
R340 (Suid-Afrika)
Die R340 is 'n streeksroete in Suid-Afrika wat begin by Keurboomsrivier waar dit van die N2-nasionale pad afdraai, oor Ouhoogte gaan en eindig waar dit by die R339 aansluit.
Axinella lesueuri
Axinella lesueuri is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1932 deur Topsent.
Fred Church (akteur)
Fred Church (17 Oktober 1889 – 7 Januarie 1983) was 'n Amerikaanse akteur, regisseur, en skrywer. Hy was bekend vir sy rol in die rolprent The Son-of-a-Gun (1919).
Pous Eutichianus
Eutichianus was die 27ste pous van die Rooms-Katolieke Kerk.
Biografie
Pous Eutichianus is waarskynlik gebore in 220. Op 4 Januarie 275 volg hy Pous Felix I op en regeer tot sy dood op 7 Desember 283 volgens die Annuario Pontifico (2003). Hy word opgevolg deur Pous Gajus. Die naam ‘Eutichianus’ beteken ‘die gelukkiggemaakte’.
Pontifikaat
Daar is geen besonderhede bekend oor Eutichianus se pontifikaat nie. Sy pontifikaat het saamgeval met regering van die keisers Aurelius, Tacitus, Probus en Carus. Die Liber Pontificalis dui aan dat hy die ritus van die seëning van die oes (veral bome en vrugte) ingestel het, maar in werklikheid het dit eers by die konsilie van Orléans in 515 geskied. Die stelling dat hy die reëls vir die begrafnis van martelare opgestel het en eiehandig baie van hulle begrawe het, is ook verdag omdat na die dood van keiser Aurelius in 275 daar nie baie vervolgings was nie. Eutichianus was waarskynlik nie 'n martelaar nie. Die Roomse almanak uit die vierde eeu noem hom in die “Deposito Episcoporum” maar nie in die lys van martelare nie. Hy is begrawe in die Callixtus katakombe. 'n Fragment van sy grafskrif in Grieks “EUTYCHIANOS EPIS(KOPOS)” het bewaar gebly.
Verering
Sy feesdag is op 8 Desember in die Rooms-Katolieke Kerk.
Nota
Saamgestel uit die Nederlandse, Engelse, Duitse en Franse wiki’s.
Chinese Wikipedia
Die Chinese Wikipedia is die Chinese uitgawe van Wikipedia, 'n gratis aanlynensiklopedie. Die wikipedia is op 24 Oktober 2002 begin. Dit het tans artikels en is die  grootste Wikipedia.
R328 (Suid-Afrika)
Die R328 is 'n streeksroete in Suid-Afrika en verbind Mosselbaai met Prins Albert. Die roete begin ongeveer 25 km suid van Prins Albert waar die pad van die R407 afdraai en suid gaan. Dit kruis die Swartbergpas, gaan dan ooswaarts en net voor dit suid swaai is die afdraai na die Kangogrotte. Die pad gaan suid en net voor Schoemanspoort gekruis word is daar 'n pad wat afdraai na links en lei na die Rust-en-Vrede-waterval. Na Schoemanspoort gaan die roete deur Schoemanshoek en gaan Oudtshoorn binne.
In Oudtshoorn kruis dit die N12-nasionale pad en die R62-provinsiale pad wat hier een pad is. Die N12 gaan suid na George en die R62 wes na Calitzdorp. Die R328 is nou saam met die R62 en net buite Oudtshoorn draai die R328 af in 'n suidwaartse rigting. Dit kruis die Robinsonpas en sluit by die N2-nasionale pad aan net noord van Mosselbaai.
Islam
Islam (Arabies: الإسلام, al-ʾIslām, [alʔisˈlaːm], ) is een van die drie groot monoteïstiese godsdienste, saam met Christendom en Judaïsme. Volgelinge van Islam staan bekend as Moslems1.
Die godsdiens steun op die beweerde verligting van die profeet Mohammed, wat sy "goddelike openbarings" in die Koran neergeskryf het, en die Soenna, die mondelinge oorlewering. Albei staan onder die invloed van heidens-Arabiese, Joodse, Christelike en gnostiese tradisies en leerstellings.
Nes Christendom en Judaïsme is Islam 'n Abrahamitiese geloof en dus glo Moslems dat Adam, Noag, Abraham, Moses en Jesus heilige profete van Allah is. Moslems glo ook dat die mens in die Laaste Oordeel geoordeel sal word op grond van sy handelinge en dienooreenkomstig na die paradys of die hel gestuur sal word. Vir hulle is daar geen ander god as Allah nie, en Mohammed is sy laaste profeet. Allah beteken letterlik "die God" in Arabies.
Betekenis van die woord "Islam"
Die woord Islam beteken onderwerping en wys op die geloofsbeginsels dat 'n aanhanger van Islam homself onderwerp aan Allah (God) se wil.
Vroeë verspreiding van Islam
Volgens Moslems is Islam gegrond op God se openbaringe aan die profeet Mohammed. Dié is omstreeks 571 in die stad Mekka in Arabië gebore en het op sowat veertigjarige leeftyd met sy predikings begin.
Koran en Hadit
Moslems glo dat die profeet Mohammed God se woorde in die Koran van die aartsengel Gabriël ontvang het. Die Koran is die godsdienshandboek van Islam. Die aartsengel Gabriël in 'n menslike gedaante aan Mohammed verskyn terwyl hy in 'n grot naby Mekka gemediteer het. Die nag toe dit gebeur het, staan bekend as Lailat al-'Kadr, maar die presiese datum is onbekend en word nie eens in die Koran genoem nie.
Heilige plekke
Mekka, Medina, Jerusalem en Hebron vorm die vier heilige stede van Islam.
Hout
Hout is 'n harde veselagtige materiaal wat van bome afkomstig is. Hout word gebruik vir die konstruksie van geboue en meubels, en as stutpale in ondergrondse myne. Dit word ook gebruik vir vuurmaak en verhitting. Papier word ook deur 'n chemiese reaksie van hout vervaardig.
Bome kan in hulle natuurlike habitat afgekap word, maar om die produksie van hout volhoubaar te maak, word groot areas land met bome (soos dennebome) beplant. Elke jaar (of paar jaar) word 'n deel van 'n plantasie afgekap en 'n deel weer oorgeplant. Die aanplant en oes van bome word so beheer dat dit 'n konstante jaarlikse produksie kan lewer.
Islam
Mekka
Die groot moskee in Mekka is om die Kaäba gebou. In die muur van die Kaäba is die Swart Steen, wat volgens die Moslems uit die hemel geval het as 'n teken van die eerste verbond tussen God en die mensdom.
Hout
'n Houtkapper is 'n persoon wat bome afkap. Sodra die boom val, word die sytakke verwyder sodat net 'n lang reguit stam oorbly. Die stam word dan na 'n meule vervoer waar dit in lang reguit stukke planke (timmerhout) opgesaag word. Die timmerhout word dan as boumateriaal gebruik of verder verwerk. Spykers, skroewe, of selfs gom kan gebruik word om hout aan mekaar te heg om ander vorme, soos houtrame, te skep.
Die proses word soms geoutomatiseer met masjiene wat 'n boom in een beweging optel, van sy bas stroop en op 'n vragmotor laai. Minder werkers word dus benodig om bome tot by die fabrieke, waar dit verwerk gaan word, te neem. Dit maak die proses meer doeltreffend en kan tot groot besparings lei.
Auditorio de Tenerife
Die Auditorio de Tenerife "Adán Martín", beter bekend as die Auditorio de Tenerife, is 'n sentrum vir die uitvoerende kunste in Santa Cruz de Tenerife, Kanariese Eilande, Spanje. Die gebou is ontwerp deur die Spaanse argitek Santiago Calatrava.
Die ouditorium is geleë in die hawe van Santa Cruz de Tenerife en word beskou as 'n simbool van die stad en die eiland Tenerife. Dit is een van die wêreld se kenmerkendste geboue en bekendste sentrums vir die uitvoerende kunste. Dit is tussen 1997 en 2003 gebou en is ingehuldig deur Felipe de Borbón, die kroonprins van Spanje.
Hout
Kern- en spinthout
Spinthout (ook saphout of alburnum genoem) is die jonger, buitenste hout van 'n houtdeursnit. In 'n groeiende boom is dit die lewende hout, en die vernaamste funksie daarvan is om water van die wortels na die loof te gelei. Ook om opgeboude reserwes vanuit die blare, na gelang van die seisoen, op te stoor of terug te gee. Teen die stadium wat dit vatbaar word vir die geleiding van water, het alle xileem-tracheïde en -vate hul sitoplasmas verloor, en die selle is gevolglik funksioneel dood. Alle hout in 'n boom word in die eerste plek as spinthout gevorm. Hoe meer blare die boom voortbring en hoe lewenskragtiger dit groei, hoe groter is die volume spinthout wat benodig word. Gevolglik het bome wat snelle groei in die opelug ondergaan 'n dikker laag spinthout in verhouding met hul grootte, as bome van dieselde soort wat in 'n digte woud sou groei.
Islam
Mekka
Die Kaäba is Islam se heiligste plek. Elke Moslem wat gesond en vry van skuld is en die reis kan bekostig, moet die pelgrimstog na Mekka minstens een keer in sy lewe onderneem om die Kaäba en ander heilige plekke te besoek.
Hout
Kern- en spinthout
Bome van spesies wat nie kernhout vorm nie en wat in die opelug groei, kan soms aansienlike grootte aanneem, tot 30 cm of meer in deursnee, voordat kernhout begin vorm. Die opslag Hickory (okkerneut-familie), of dennebome in die opelug is 'n voorbeeld hiervan.
Islam
Jerusalem
Jerusalem (القُدس; al-Quds, "die Heilige") word in Islam as 'n heilige plek beskou, aangesien die profeet Mohammed volgens oorlewering na 'n gebed op 'n rots van hier na die hemel opgevaar het. Tot in die jaar 624 het die Moslems in die rigting van Jerusalem gebid.
Feeste en herdenkings
Eid-oel-Adha (Offerfees) en Eid-oel-Fiter (Suikerfees) is die twee heiligste feeste in Islam en word deur Moslems wêreldwyd algemeen aanvaar. Daarbenewens vier aparte Islamitiese groeperinge nog verskillende feeste; van hulle het verskeie oorspronge en tradisies. Van die vernaamste feeste en herdenkings sluit in Asjoera, Lailat al-'Kadr en Mawlid an-Nabi.
Kemphaan
Die Kemphaan is die enigste spesie in die genus Philomachus.
Woeste Hoeve
Woeste Hoeve is 'n nedersetting in die munisipaliteit Apeldoorn in die provinsie Gelderland in Nederland.
Bari
Bari (Latyn: Barium) is 'n groot stad in die suidooste van Italië aan die Adriatiese Seekus. Die stad is die hoofstad en grootste stad van die administratiewe gebied (streek) Apulië.
In Januarie 2021 het Bari 'n bevolking van 316 491 gehad. Soos op 2015 is 12 495 persone (3,8% van die bevolking) óf self immigrante óf afstammeling van onlangse landverhuisers. Die meeste van hulle is vanuit Georgië, Albanië en Roemenië afkomstig. Dit was een van die gasheerstede tydens die FIFA Sokker-Wêreldbekertoernooi in 1990.
Gerard Grobler
Gerard Grobler (5 Augustus 1960) is 'n onafhanklike uitgewer en koerantredakteur.
Hy was die uitgewer en eienaar van die onafhanklike plattelandse weekblad Tempo, wat op 11 September 2008 die eerste keer verskyn het ná sy vorige koerant, die Swartland en Weskus Herald, die week vantevore opgehou bestaan het. In 2009 het die koerant weer laasgenoemde naam aangeneem.
Hy is tans (2016) die uitgewer van die onafhanklike Overstrand Herald op Kleinmond, wat hy en sy vrou, Ilna, 20 jaar gelede tot stand gebring het. Hy bedryf ook die webtuiste, overstrandherald.co.za,
Pous Silvester III
Silvester III was die 146ste pous van die Rooms-Katolieke Kerk.
Biografie
Pous Silvester III is gebore as Giovanni di Crescenzi – Ottaviani ongeveer in die jaar 1000 in Rome, Italië. Voor sy verkiesing was hy biskop van Sabina vanaf 1012. Op 20 Januarie 1045 volg hy Pous Benedictus IX op en regeer totdat Benedictus hom verdryf op 10 Maart 1045. Hy word opgevolg deur Pous Benedictus IX. Die naam ‘Silvester’ beteken 'Woudman'.
Pontifikaat
Hoewel Pous Silvester III in Maart 1045 deur Benedictus IX verdryf word, word hy eers definitief afgeset deur die sinode van Sutri op 20 Desember 1046. Hy is bly egter biskop van Sabina tot 1062. Sommige skrywers beskou hom as 'n teenpous.
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
Hadron
duimnael|380px|Die verhouding tussen hadrone en twee ander klasse subatomiese deeltjies, [[bosone en fermione.]]
’n Hadron is in deeltjiefisika ’n saamgestelde deeltjie wat uit twee of meer kwarke bestaan wat deur die sterk wisselwerking bymekaargehou word (op dieselfde manier as wat atome en molekules deur elektromagnetiese wisselwerking bymekaargehou word). Die grootste deel van die massa van gewone materie kom van twee hadrone, die proton en die neutron.
Hadrone word in twee families ingedeel:
"Eksotiese" hadrone, wat uit meer as drie valensiekwarke bestaan, is in onlangse jare ontdek. ’n Tetrakwark, wat ’n eksotiese meson is, met die naam Z(4430)− is in 2007 deur die Belle-samewerking ontdek. Twee pentakwarke, wat eksotiese barione is, met die name P(4380) en P(4450) is in 2015 deur die LHCb-samewerking ontdek. Daar is verskeie ander kandidate vir eksotiese hadrone.
Byna alle "vrye" hadrone en antihadrone (dus in isolasie en nie in ’n atoomkern gebonde nie) is vermoedelik onstabiel en sal eindelik in ander deeltjies verval. Die enigste bekende uitsondering hou verband met vrye protone, wat moontlik stabiel is, of ten minste ’n uiters lang tyd vat om te verval (om en by 1034+ jaar). Vrye neutrone is onstabiel en verval met ’n halveertyd van sowat 611 sekondes. Hul onderskeie antideeltjies sal waarskynlik dieselfde patroon volg, maar hulle is moeilik om te bestudeer omdat hulle onmiddellik tot niet gaan wanneer hulle met gewone materie in aanraking kom. Gebonde protone en neutrone, wat in ’n atoomkern voorkom, word gewoonlik as stabiel beskou. Hadronfisika word eksperimenteel bestudeer deur protone of kerns van swaar elemente soos lood of goud te laat bots en die gevolglike stortreën van deeltjies waar te neem. In die omgewing word mesone soos pione geskep deur die botsings van kosmiese strale met die atmosfeer.
Eienskappe
links|duimnael|150px|Alle soorte hadrone het ’n kleurlading van nul. (Drie voorbeelde word bo gewys.)
Volgens die kwarkmodel word die eienskappe van hadrone hoofsaaklik bepaal deur hul sogenaamde valansiekwarke. ’n Proton bestaan byvoorbeeld uit twee opkwarke (elk met ’n elektriese lading +, vir ’n totale lading van +) en een afkwark (met ’n lading van -). Saam gee dit ’n protonlading van +1. Hoewel kwarke ook kleurladings het, moet hadrone ’n totale kleurlading van nul hê vanweë ’n verskynsel bekend as kleurinperking. Hadrone moet dus "kleurloos" of "wit" wees. Die eenvoudigste manier waarop dit kan gebeur, is met ’n kwark van een kleur en ’n antikwark van die ooreenstemmende kleur, of drie kwarke van verskillende kleure. (Sien voorbeelde links.) Hadrone met die eerste rangskikking is ’n soort meson en dié met die tweede rangskikking ’n soort barion.
Massalose virtuele gluone maak die grootste getal deeltjies in ’n hadron uit. Die krag van die sterkwisselwerking-gluone wat die kwarke saambind, het genoeg energie (E) om resonansies te hê wat uit massiewe (m) kwarke saamgestel is (E > mc2). Die resultaat is dat pare virtuele kwarke en antikwarke met ’n kort leeftyd deurentyd in ’n hadron vorm en weer verdwyn. Omdat die virtuele kwarke nie stabiele golfpakkies (kwanta) is nie, maar ’n onreëlmatige en kortstondige verskynsel, het dit nie betekenis om te vra watter kwark werklik is en watter een virtueel nie; net die klein oorskot is van buite sigbaar in die vorm van ’n hadron. Wanneer gesê word ’n hadron of antihadron bestaan uit (gewoonlik) twee of drie kwarke, verwys dit dus tegnies na die konstante oorskot van kwarke teenoor antikwarke.
Hadrone het opgewekte toestande bekend as resonansies. Elke hadron in ’n grondtoestand kan verskeie opgewekte toestande hê; verskeie honderde resonansies is al in eksperimente gesien. Resonansies verval uiters vinnig (binne sowat 10-24 sekondes) deur die sterk kernkrag.
In ander fases van materie kan hadrone verdwyn. Die teorie kwantumchromodinamika voorspel byvoorbeeld dat kwarke en gluons by baie hoë temperature of hoë druk nie meer in hadrone gebonde sal wees nie tensy daar kwarke van genoeg geure is, "want die krag van die sterk wisselwerking neem af met energie". Hierdie eienskap, wat bekend is as asimptotiese vryheid, is in eksperimente bewys in die energiebereik tussen 1 GeV (gigaelektronvolt) en 1 TeV (teraelektronvolt).
Alle vrye hadrone, buiten (moontlik) die proton en antiproton, is onstabiel.
Barione
Barione is hadrone wat ’n onewe getal valensiekwarke bevat (minstens drie). Die meeste goed bekende barione, soos die proton en neutron, het drie valensiekwarke, maar pentakwarke met vyf kwarke is ook al ontdek; hulle het drie kwarke van verskillende kleure en ’n ekstra kwark-antikwark-paar. Omdat barione ’n onewe getal kwarke het, is hulle almal ook fermione; dit beteken hul spin word in halwe heelgetalle uitgedruk, byvoorbeeld of. Omdat kwarke ’n bariongetal van B = het, het barione ’n bariongetal van B = 1.
Elke barion het ’n ooreenstemmende antideeltjie (antibarion), waarin kwarke vervang word deur hul ooreenstemmende antikwarke. Nes ’n proton dus uit twee opkwarke en ’n afkwark bestaan, bestaan ’n antiproton uit twee op-antikwarke en ’n af-antikwark.
Mesone
Mesone is hadrone met ’n ewe getal valensiekwarke (minstens twee). Die meeste goed bekende mesone bestaan uit ’n kwark-antikwark-paar, maar moontlike tetrakwarke (vier kwarke) en heksakwarke (ses kwarke) is dalk al ontdek en word verder ondersoek.
Omdat mesone ’n ewe getal kwarke het, is hulle ook almal bosone, met ’n heelgetalspin, bv. 0, 1 of -1. Hulle het bariongetal B = −  = 0. Voorbeelde van mesone wat algemeen in eksperimente verkry word, sluit in pione en kaone.
Aranees
Aranees (Oksitaans: Aranés Aranees: Aranès) is 'n Pirenese variëteit van die Gascons dialek van die Oksitaanse taal wat in die Aranvallei, Val d'Aran, in noordwes Katalonië in Spanje gepraat word waar dit een van die drie amptelike tale benewens Katalaans en Spaanse is. In Katalonië word dit saam met Spaans en Katalaans as amptelike taal erken, waardeur dit een van die amptelike tale van Spanje is.
Vir lank is daar gevrees vir die voortbestaan van Aranees, maar sedert dit in 1984 op skool aangebied word beleef die taal 'n oplewing. 90% van die inwoners van die Val d'Aran verstaan Aranees terwyl 65% dit aktief gebruik. As gevolg van die mede-amptelike status is die Aranese variëteit tans een van die sterkste spelers in die Oksitaanse sfeer, al het die taal minder as 5000 sprekers. 'n Aranees-Engels/Engels-Aranees woordeboek is in 2006 gepubliseer en 'n Aranese Taalkunde gids (Gramatica aranesa) in Maart 2007.
Meeste Aranese is ook vlot in Katalaans, Spaans, en tot 'n mindere mate in Frans.
12 November
12 November is die 316de dag van die jaar in die Gregoriaanse kalender (317de in skrikkeljare). Daar volg nog 49 dae in die res van die jaar.
Axinella lifouensis
Axinella lifouensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1983 deur Lévi & Lévi.
Rosalind (maan)
Rosalind is ’n binnemaan van Uranus. Dit is op 13 Januarie 1986 ontdek op foto's wat deur Voyager 2 geneem is en het die voorlopige naam S/1986 U 4 gekry. Dit is daarna genoem na ’n karakter in William Shakespeare se toneelstuk As You Like It. Dit het ook die naam Uranus XIII.
Rupert Evans
Rupert Evans (gebore 9 Maart 1977) is 'n Engelse akteur. Hy is bekend vir sy rolle in die rolprente Hellboy (2004), The Canal (2014), en The Boy (2016), en in die televisiereeks The Man in the High Castle (2015).
Rosalind (maan)
Op die Voyager 2-foto's lyk Rosland soos ’n feitlik ronde voorwerp. Die verhouding van die asse is 0,8 ± 1,0. Die oppervlak het ’n grys kleur.
Rosalind is baie na aan ’n 3:5-baanresonansie met die maan Cordelia.
Tina Joemat-Pettersson
Tina Joemat-Pettersson (16 Desember 1963, Kimberley – 5 Junie 2023, Rondebosch, Kaapstad) was 'n Suid-Afrikaanse politikus wat twee keer kabinetportefeuljes in die Zuma-administrasie beklee het. Sy was van 2009 tot 2014 die Minister van Landbou, Bosbou en Visserye en van 2014 tot 2017 die Minister van Energie.
Joemat-Pettersson het by die Hoërskool William Pescord gematrikuleer en 'n BA-graad in Engels en Geskiedenis aan die Universiteit van Wes-Kaapland verwerf. In 2002 het sy 'n uitvoerende bestuursprogram aan die Nagraadse Bestuurskool van die Universiteit van Kaapstad voltooi. Terwyl sy studeer het, het Tina Joemat-Pettersson sedert 1987 reeds as 'n onderwyser by Pescodia Sekondêre Skool, Kimberley, gewerk. Sy raak in 1998 betrokke by die onderwysersvakbond, die Suid-Afrikaanse Demokratiese Onderwysersunie (SADOU).
In gesprek met Sjahril Sabaruddin, die Indonesiese ambassadeur in Suid-Afrika, het Joemat-Pettersson beweer dat sy 'n afstammeling van Kendal in Sentraal-Java is.
Sy is op 5 Junie 2023 by haar woning te Rondebosch in Kaapstad oorlede, te midde van bespiegelings oor haar moontlike selfdood.
Isabella Amara
Isabella Amara (gebore 9 Oktober 1998) is 'n Amerikaanse aktrise. Sy is bekend vir haar rolle in die rolprente Spider-Man: Homecoming (2017), Wilson (2017), The Tale (2018), en Alex Strangelove (2018).
Kristen Miller
Kristen Miller (gebore 20 Augustus 1976) is 'n Amerikaanse aktrise, vervaardiger, en skryfster. Sy is bekend vir haar rolle in die rolprente Cherry Falls (2000) en Team America: World Police (2004), en in die televisiereeks She Spies (2002).
Jürg Jenatsch (roman)
Jürg Jenatsch is die titel van die in 1876 gepubliseerde historiese roman van Conrad Ferdinand Meyer wat handel oor die pastoor en militêre leier Jörg Jenatsch uit Graubünden.
Handeling
Die roman speel af in die tyd van die Dertigjarige Oorlog. Aan die begin van die oorlog, strewe die Spanjaarde daarna om die Graubünden onder hul beheer te bring en om sodoende die strategies belangrike bergpasse onder hulle beheer te kry. Teen die Spanjaarde, tree die jong gereformeerde predikant, Jürg Jenatsch op. Hy is die leier van die Protestante van Graubünden, wat hulle land en tuiste wil verdedig. Sy teenstander op die rooms-Katolieke kant is die Baron Pompeius von Planta.
Planta beplan 'n sameswering, in gevolge waarvan die vrou en kinders van Jenatschs tydens die Veltliner Protestantemoord vermoor word. Jenatsch en sy Gereformeerdes moet ontsnap, en die Spanjaarde en die Oostenrykers kan die Veltlinvallei beset.
Jenatsch wat op Von Planta wil wraak neem vir dood van sy gesin agtervolg hom en onthoof hom in die nag met 'n byl. Ook in al die daaropvolgende handelinge word Jenatsch grootliks deur sy haat gedryf. Op die ou einde kom hy tot die insig dat hy hierdeur sy land en mense meer skade aandoen as goed en hy wend hom toe na die gereformeerde Franse generaal en hertog Heinrich von Rohan. Rohan is deur die Franse Kardinaal de Richelieu gestuur om die Protestante in die Graubünden te ondersteun. Jenatsch word 'n Kolonel in Rohan se weermag. Die troepe wat hy aanvoer word onder die opperbevel van die Franse geplaas.
Die Franse troepe, beëindig die oorlog triomfantlik. In die Verdrag van Chiavenna staan Heinrich van Rohan nou in vir die vryheid en onafhanklikheid van die Graubünden. Jenatsch verwelkom hierdie ontwikkeling baie, maar moet egter erken, dat die franse Kanselier, kardinaal Richelieu, nie bereid is om die verdrag te onderteken nie. Jenatsch verander nou in 'n mens met skrupellose taktiek.
Hy sluit 'n geheime alliansie met die Spanjaarde. Deur die gesamentlike pogings is dit moontlik, die Franse uit Graubünden te verdryf. Om 'n onafhanklikheidsverdrag vir sy land te kry, is hy selfs bereid om tot Katolisisme oor te tree. Uit die oogpunt van die Spanjaarde, hy is laastens maar net een persoon wat te magtig geword het. Hy word die slagoffer van 'n moord komplot, wat deur die hand van sy voormalige minnaares uitgevoer word – met dieselfde byl waarmee Jenatsch haar vader vermoor het.
Afwykings van die historiese handeling
Daar is geen bewys dat die dogter van Pompeius von Planta enigiets met die moord van Jenatsch te doen gehad het. Ook die jeugdelike liefdesverhouding tussen Jenatsch en die vrou wat later sy moordenares sou wees, is gebaseer op poëtiese vryheid.
Fermilab
Fermilab is 'n Amerikaanse nasionale ondersoeksentrum wat spesialiseer in hoë energie fisika. Dit is in 1967 naby Chicago opgerig. Die sentrum is na die wetenskaplike Enrico Fermi vernoem.
Fermilab word beskou as Amerika se teenvoeter vir die Europese CERN. Die Tevatron-partikelversneller is deel van Fermilab. In die Tevatron-ring word protone op antiprotone geskiet met 'n energie van 1,96 TeV (1 TeV = 10^{12} elektronvolt). Die botsings in die Tevatron-ring word deur twee partikeldetektors gemeet, D0 en CDF. Naas hierdie twee word daar ook ander eksperimente by Fermilab uitgevoer.
Trivia
Die planetoïde 11998 Fermilab is na Fermilab vernoem.
Cidones
Cidones is 'n munisipaliteit in die provinsie Soria in die Spaanse outonome gebied Kastilië en León.
Pleknaamsveranderinge in Libië
Hier volg 'n lys van dorpe en stede in Libië waarvan die name verander is:
Vlam
duimnael|150px|Vlamme van [[houtskool van naby gesien]] duimnael|150px|'n Laminêre vlam op 'n brandende kers
'n Vlam (oorsprong van Latynse flamma) is die sigbare, gasagtige deel van 'n vuur wat lig uitstraal. Dit word veroorsaak deur 'n hoogs eksotermiese reaksie. As 'n vuur warm genoeg is om die gasagtige komponente te ioniseer vorm dit 'n plasma.